CELEX: 62022TN0075
Language: da
Date: 2022-02-11 00:00:00
Title: Sag T-75/22: Sag anlagt den 11. februar 2022 –Prigozhin mod Rådet

4.4.2022   
            
            
               DA
            
            
               Den Europæiske Unions Tidende
            
            
               C 148/35
            
         
      Sag anlagt den 11. februar 2022 –Prigozhin mod Rådet
      (Sag T-75/22)
      (2022/C 148/47)
      Processprog: fransk
      
         Parter
      
      
         Sagsøger: Yevgeniy Viktorovich Prigozhin (Skt. Petersborg, Rusland) (ved advokat M. Cessieux)
      
         Sagsøgt: Rådet for Den Europæiske Union
      
         Sagsøgerens påstande
      
      
                  —
               
               
                  Det af Yevgeniy Viktorovich Prigozhin anlagte søgsmål antages til realitetsbehandling.
               
            For så vidt som de vedrører sagsøgeren annulleres:
      
                  —
               
               
                  Rådets afgørelse (FUSP) 2021/2197 af 13. december 2021 om ændring af afgørelse (FUSP) 2020/1999 om restriktive foranstaltninger over for alvorlige krænkelser af menneskerettighederne og
               
            
                  —
               
               
                  Rådets gennemførelsesforordning (EU) 2021/2195 af 13. december 2021 om gennemførelse af forordning (EU) 2020/1998 om restriktive foranstaltninger over for alvorlige krænkelser af menneskerettighederne,
                  idet han i disse to retsakter ved navns nævnelse er blevet udpeget som den person, der finansierer Wagner Group.
               
            
                  —
               
               
                  Det fastslås, at Yevgeniy Viktorovich Prigozhins navn under alle omstændigheder skal fjernes straks fra de anfægtede retsakter.
               
            
                  —
               
               
                  Rådet for Den Europæiske Union tilpligtes at betale sagsomkostningerne i henhold til artikel 87 og 91 i Rettens procesreglement.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om en tilsidesættelse af begrundelsespligten: Sagsøgeren har gjort gældende, at Rådet ikke har iagttaget pligten til at begrunde de anfægtede retsakter, idet denne institution ikke har anført noget præcist forhold, der kan begrunde angivelsen af sagsøgerens navn i de anfægtede retsakters dispositive del.
               
            
                  2.
               
               
                  Med det andet anbringende gøres det gældende, at der foreligger magtfordrejning. Sagsøgeren har i denne henseende gjort gældende, at Rådet i mangel af oplysninger, der ville have kunnet støtte hans opførelse som person, der »finansiere[r]« Wagner Group, alene kunne udpege ham indirekte i begrundelsen for opførelsen af Wagner Group og således forvride det mål, der oprindeligt blev forfulgt med foranstaltningen.
               
            
                  3.
               
               
                  Tredje anbringende om et åbenbart urigtigt skøn. Sagsøgeren har gjort gældende, at han ikke finansierer Wagner Group, og at der ikke er nogen forbindelse mellem ham og denne enhed.
               
            
                  4.
               
               
                  Fjerde anbringende om en tilsidesættelse af de grundlæggende rettigheder. Sagsøgeren har gjort gældende, at Rådet har tilsidesat den europæiske menneskerettighedskonventions artikel 6, 10 og 13 ved at opføre hans navn i brødteksten i begrundelsen for opførelsen af Wagner Group.